18/07/2019 | Administración LocalMunicipal
Muros
Anuncio de acordos do Pleno de organización da Corporación

ANUNCIO Acordos do Pleno de organización do Concello de Muros 2019-2023 O Pleno do Concello de Muros, en sesión extraordinaria celebrada o día 12 de xullo de 2019, adoptou entre outros os seguintes acordos, que son do teor literal seguinte: Primeiro.–Periodicidade das sesión ordinarias do Pleno e da Xunta de Goberno Local. Rematadas as intervencións, o Pleno da corporación, por unanimidade dos seus membros, adopta os seguintes acordos: Primeiro. –Que o Pleno do Concello de Muros celebre as súas sesións ordinarias mensualmente, o último xoves de cada mes ás 20.30 horas, e se algún destes días cadra en festivo, trasladaranse á véspera ou ó día seguinte á mesma hora. Nos meses de agosto e decembro non haberá sesións ordinarias do Pleno do Concello. Segundo. –Que as convocatorias do Pleno do Concello de Muros sexan notificadas aos concelleiros por correo electrónico. Terceiro. –Que as sesións ordinarias da Xunta de Goberno Local se celebren como mínimo cada 15 días notificando ditas sesións con antelación de 24 horas aos seus compoñentes por correo electrónico, acompañada da orde do día dos asuntos a tratar. Segundo.–Creación e composición de comisión informativas permanentes. Rematadas as intervencións, o Pleno da corporación, cos votos a favor do grupo municipal popular e grupo municipal de Compromiso por Galicia, e a abstención do grupo municipal socialista e do grupo municipal do BNG adopta os seguintes acordos: Primeiro. –Constituír as Comisións Informativas permanentes que a seguir se relacionan: – Promoción económica, emprego e turismo, con atribucións nas materias relativas a promoción económica, emprego e turismo. – Persoal Economía e facenda, con atribucións nas materias relativas a persoal e facenda e especial de Contas. – Benestar social, muller e sanidade, con atribucións nas materias relativas a benestar social, muller e sanidade. – Educación, cultura, deporte e xuventude, con atribucións nas materias relativas a educación, cultura, deporte e xuventude. – Urbanismo, obras, servizos e medio ambiente, con atribucións nas materias relativas a urbanismo, obras, servizos e medio ambiente. Segundo. –As Comisións Informativas Permanentes asumirán as funcións de estudo e ditame previo de cantos asuntos se sometan á decisión do Pleno e da Xunta de Goberno Local, cando esta exercite competencias delegadas polo Pleno agás no caso de adopción de acordos declarados urxentes, e naqueles asuntos que non sendo de competencia plenaria así o decidan expresamente a Alcaldía ou a Xunta de Goberno Local. Así mesmo, correspóndelle o seguimento da xestión da Alcaldía, da Xunta de Goberno Local e das Concellerías que ostenten delegacións, sen prexuízo da competencia de control do Pleno. Terceiro. –As Comisións Informativas estarán presididas pola Sra. alcaldesa ou concelleiro no que delegue, aplicándose o sistema de voto ponderado: Grupo Popular: 31%; PSdeG-PSOE: 31%; CxG, 23%, e BNG: 15%. Cuarto. –As Comisións Informativas axustarán o seu funcionamento ao regulado nos art.123 a 126 e 134 a 138 do RD 2568/1986, do 28 de novembro, e celebrarán sesión ordinaria na data e hora establecidas pola Sr. alcaldesa, coa mesma periodicidade que as sesións do Pleno. Terceiro.–Nomeamento de representantes da corporación en órganos colexiados competencia do Pleno. Rematadas as intervencións, o pleno da corporación, cos votos a favor do grupo municipal popular e grupo municipal do BNG, e a abstención do grupo municipal socialista e do grupo municipal de Compromiso por Galicia adopta os seguintes acordos: Primeiro. –Designar como representantes municipais nos Consellos Escolares dos centros docentes públicos deste concello aos/ás concelleiros/as que se indican:  CEIP “Gilson Bilak Ropan”: á concelleira María del Carmen González García.  CEIP “Ramón de Artaza”: á concelleira María del Carmen González García.  IES “Fontexería”: á concelleira María del Carmen González García.  IES “As Insuas”: á concelleira María del Carmen González García.  Colexio de Educación primaria “Agra da Filgueira”: á concelleira María del Carmen González García.  Escola de educación infantil de Muros: á concelleira María del Carmen González García.  Escola de Educación infantil de Tal: Á concelleira María del Carmen González García.  Consello Escolar Municipal: á concelleira María del Carmen González García. Segundo. –Designar como representantes municipais nas mancomunidades das que forma parte o Concello de Muros aos seguintes: – Mancomunidade de concellos “Serra do Barbanza”: Á Sra. alcaldesa e un vogal de cada un dos grupos políticos municipais. – Mancomunidade da Auga dos concellos de Carnota e Muros: á Sra. alcaldesa e un vogal pertencente a cada un dos grupos políticos non integrados no goberno municipal. – Mancomunidade “Xallas-Tines-Tambre”: a) Pleno: á Sra. alcaldesa e dous vogais designados polos grupos políticos non integrados no goberno municipal; b) Xunta de Goberno Local: a Sra. alcaldesa. Terceiro. –Designar como representantes do Concello de Muros nos órganos colexiados que se indican a continuación aos seguintes:  Mesa local de Comercio: á señora alcaldesa e a Concelleira María del Carmen González García.  Rede Galega de Concellos para a Sustentabilidade: o concelleiro Juan Manuel Martínez Martínez.  Rede Galega de Dinamización Lingüística Representante político, a concelleira María del Carmen González García e representante técnico. Dona Graciela Castro Alvela, suplente, don David Pastoriza Fernández. Cuarto. –A designación de vogais dos órganos colexiados polos grupos políticos farase mediante escrito do/a seu/súa voceiro/a dirixido á Alcaldía no prazo de cinco días hábiles, a contar desde o seguinte ao de adopción deste acordo. Cuarto.–Dotación de medios a favor de grupos políticos. Rematadas as intervencións, o pleno da corporación, cos votos a favor do grupo municipal popular e grupo municipal socialista, e a abstención do grupo municipal de Compromiso por Galicia e do grupo municipal do BNG adopta os seguintes acordos: Primeiro. –Aprobar a seguinte dotación de medios a favor dos grupos políticos: Dotación económica de 8.800 €. Dotación a cada grupo político: 40%. Dotación por concelleiros de cada grupo: 60%. Segundo. –Os membros da Corporación percibirán as seguintes indemnizacións por asistiren ás sesións dos órganos colexiados dos que formen parte: – Xuntas de Goberno: 0 €. – Pleno da Corporación: 63,37 €. – Comisións Informativas: 31,90 €. Ademaís das variacións anuais que con carácter xeral dispoñan os Orzamentos Xerais para o funcionariado público. Terceiro. –Dispor a publicación deste acordo no BOP da Coruña e no taboleiro de anuncios do Concello para o coñecemento xeral. Quinto.–Asignación de dedicacións exclusivas e parciais. Rematadas as intervencións, o pleno da corporación, cos votos a favor do grupo municipal popular, grupo municipal socialista, grupo municipal do BNG e a abstención do grupo municipal de Compromiso por Galicia, adopta os seguintes acordos: Primeiro. –Aprobar o réxime de asignacións de dedicacións exclusivas e parciais dos membros da Corporación de Muros que a seguir se detalla, con efectos desde a data de aprobación do acordo plenario da Corporación: 1.–Alcaldía: dedicación exclusiva e unha remuneración bruta mensual de 2.400 € en catorce pagas ao ano.2.–Primeiro tenente de alcalde cunha atención efectiva dun mínimo de 75% da xornada laboral ordinaria cunha remuneración bruta mensual de 1.200,00 € en catorce pagas ao ano.3.–Segundo tenente de alcalde, cunha atención efectiva dun mínimo de 75% da xornada laboral ordinaria, cunha remuneración bruta mensual de 1.200,00 € en catorce pagas ao ano.4.–Terceiro tenente de alcalde cunha atención efectiva dun mínimo de 75% da xornada laboral ordinaria, cunha remuneración bruta mensual de 1.200,00 € en catorce pagas ao ano. Segundo. –Dispor a publicación deste acordo no BOP da Coruña e no taboleiro de anuncios do Concello para o coñecemento xeral. Terceiro. –Unha vez se dite a resolución da alcaldía, os mesmos será dados de alta no réxime xeral da Seguridade Social, asumindo a Corporacións o pago das cotas empresariais que corresponda. O que se publica para xeral coñecemento e en cumprimento do establecido nos acordos plenarios. En Muros, 15 de xullo de 2019. A alcaldesa María Inés Monteagudo Romero